Corte horizontal do globo ocular. Constitúen a úvea: o *iris*, arriba ao tope; o *corpo ciliar*, arriba á dereita; a *coroides* ao centro e dereita.
Diagrama esquemático do ollo humano
Vascularización do ollo humano
A **úvea** é a capa vascular do ollo situada debaixo da esclerótica, consta de tres estruturas: o iris, o corpo ciliar e a coroides, formando unha capa pigmentada. Tamén é chamada *cuberta media do globo ocular*, *tracto uveal* e *túnica vascular*.

O iris, o anel coloreado que rodea a pupila negra, ábrese e pecha como a lente dunha cámara. O corpo ciliar é o conxunto de músculos que ensanchan o cristalino para que o ollo poida enfocar os obxectos próximos e que o fai máis delgado ao enfocar os máis distantes. A coroides é o revestimento interior do ollo que se estende desde o extremo dos músculos ciliares até o nervio óptico, localizado na parte posterior do ollo. 

A inflamación da úvea denomínase uveíte.

Uveíte
------

*Artigo principal**:* Uveíte.A uveíte é a inflamación de calquera parte da úvea. A úvea pode inflamarse parcial ou completamente. A inflamación circunspecta a unha parte da úvea pódese nomear pola zona afectada, por exemplo, irite (inflamación do iris) ou coroidite (inflamación da coroide). A uveíte ten moitas causas posíbeis, algunhas delas limitadas ao ollo, mentres que outras afectan a todo o corpo. Aproximadamente o 40% das persoas con uveíte teñen algunha co-morbilidade, que tamén afecta a órganos doutras partes do corpo. Independentemente da etioloxía, a uveíte pode danar rapidamente o ollo e producir complicacións a longo prazo como glaucoma, cataratas ou desprendemento de retina, entre outros.

### Síntomas e diagnóstico

Os primeiros síntomas da uveíte poden ser apenas perceptíbeis. A visión pode quedar borrosa ou o individuo pode experimentar un cadro clínico de moscas flotantes (a aparición de puntos negros flotantes no campo de visión). A dor intensa, a hiperemia da esclerótica e a fotosensibilidade é particularmente común na irite. É posíbel que o médico poida ver vasos sanguíneos prominentes no bordo do iris, cambios na córnea e opacificación do humor vítreo. O médico fai o diagnóstico baseándose en síntomas e resultados do exame físico.

### Tratamento

O tratamento, que debe iniciarse o antes posible para minimizar a posibilidade de danos permanentes, adoita incluír o uso de corticosteroides e fármacos pupilodilatadores. Pódense usar outros medicamentos para tratar causas específicas, como, por exemplo, medicamentos anti-infecciosos administrados para eliminar bacterias ou parasitos.

Notas
-----

1. ↑  "O que é 'uveíte'". *UveítesBrasil*. Arquivado dende o orixinal o 10 de maio de 2021. Consultado o 2016-04-12.
2. ↑  "Termo 'uveíte' no dicionario da RAG". *DRAG*. Consultado o 4-1-2021.
3. ↑  "Termo 'irite' no dicionario Priberam". *Priberam*. Consultado o 4-1-2021. }}
4. ↑  "Termo 'irite' no dicionario da RAG". *DRAG*. Consultado o 4-1-2021.
5. ↑  "coroidite". *Priberam*. Consultado o 12-03-2021.
6. ↑  Chang JH, Wakefield D (decembro de 2002). "Uveíte: unha perspectiva global". Inmunoloxía e inflamación ocular. 10 (4): 263–79. doi:10.1076/oci.10.4.263.15592. PMID 12854035.
7. ↑  "Uveite, investigación do Albert Einstein Israeli Hospital" (PDF). 2015. Consultado o 04/12/2016.
8. ↑  Vinary Mitchell, Richard Sheppar e Abul Abbas (2007). *Robbins Basic Pathology. 8ª edición*. Saunders. ISBN 978-1-4160-2973-1.
9. ↑  Abdullah Al-Fawaz; Ralph D Levinson. "Uveitis, Previous, Granulomatous, eMedicine from WebMD". *eMedicine*. Arquivado dende o orixinal o 4 de decembro de 2010. Consultado o 4-12-2010.
10. ↑  Leffler CT, Schwartz SG, Stackhouse R, Davenport B, Spetzler K (decembro de 2013). "Evolución e impacto dos termos oculares e visuais en inglés". *JAMA Ophthalmology* **131** (12): 1625–31. PMID 24337558. doi:10.1001/jamaophthalmol.2013.917. Arquivado dende o orixinal o 23/12/2014. Consultado o 09/01/2022.
11. ↑  Abdullah Al-Fawaz; Ralph D Levinson (25 de febreiro de 2010). "Uveitis, Previous, Granulomatous". *eMedicine* (eMedicine from WebMD). Arquivado dende o orixinal o 4 de decembro de 2010. Consultado o 4-12-2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Úvea*** |

### Outros artigos

* Ollo

### Ligazóns externas

* Úvea Arquivado 12 de outubro de 2007 en Wayback Machine. The University of Florida Health System - Shands Healthcare.

|  |  |
| --- | --- |
| Control de autoridades | 
* Wd: Q278859
* BNCF: 23961
* BNF: 12451761j
* EBID: ID
* GEC: 0149621
* JSTOR: uveal-diseases
* LCCN: sh85141646
* MAG: 2776713392
* Treccani: uvea

 |

|  |  |
| --- | --- |
| Identificadores | 
* FMA: 58103
* MedlinePlus: 002337
* MeSH: D014602
* MeSH: A09.371.894
* NCIt: C12811
* TA: A15.2.03.001
* Uberon: 0001768
* UMLS: C0042160

 |